paragraph_text: Belfast (engl. Belfast preko irskog Béal Feirste; u prijevodu „Ušće rijeke Farset”) je glavni i najveći grad Sjeverne Irske (Ujedinjeno Kraljevstvo). Najveći je grad u Sjevernoj Irskoj i u provinciji Ulster, a drugi je po veličini grad na otoku Irskoj poslije Dublina. Po procjenama iz 2017. u užoj gradskoj jezgri bilo je 340.200 stanovnika, a u širem metropolitanskom području 671.559 (2011.).